.td_uid_2_615eb808d78c7_rand.td-a-rec-img{text-align:left}.td_uid_2_615eb808d78c7_rand.td-a-rec-img img{margin:0 auto 0 0} "L-eks Ministru Laburista Konrad Mizzi daħħal il-pajjiż fi sqaq li qed jiswa' l-miljuni u minflok għażel li jwieġeb għal għemilu u jiddefendi l-proġett li dejjem iddefenda, wassal messaġġ ħażin lill-klassi politika," sostna l-kelliem tal-Partit Nazzjonalista u tal-Oppożizzjoni Beppe Fenech Adami waqt konferenza tal-aħbarijiet indirizzata wkoll mill-Kelliema tal-PN Karol Aquilina u Ryan Callus. Huma qalu li Mizzi kellu d-dover li l-Erbgħa waranofsinhar jidher quddiem il-Kumitat tal-Kontijiet Pubbliċi li qed jinvestiga l-kuntratt tal-proġett tal-Electrogas. L-Erbgħa filgħodu Konrad Mizzi ħabbar li mhux se jipparteċipa fil-laqgħa tal-Kumitat Permanenti dwar il-Kontijiet Pubbliċi għaliex skontu dan l-eżerċizzju mhu xejn ħlief attakk partiġġan fuq il-proġett għal qalba minn enerġija li tħammeġ ibbażata fuq Heavy Fuel Oil għal energija ibbażata fuq gass u sorsi rinnovabbli. Konrad Mizzi jirrifjuta jidher quddiem il-Kumitat tal-Kontijiet Pubbliċi Konrad Mizzi qal ukoll li l-proġett tal-Electrogas diġa' ġie skrutiniżżat mill-Uffiċċju tal-Awditur Ġenerali, li xejjen għal kollox l-allegazzjonijiet tal-Oppożizzjoni. Il-Kelliem tal-PN għall-Intern Beppe Fenech Adami qal li Konrad Mizzi u "l-perit tal-proġett, tal-monument tal-korruzzjoni, tal-kobba mħabbla, intenzjonalment magħmula biex jaqilgħu il-miljuni ta' ewro li għadhom jinsterqu llum." Beppe Fenech Adami flimkien ma' Karol Aquilina u Ryan Callus qalu li kull ma riedu jistaqsu lil Konrad Mizzi kien: Xi ftehim kien hemm bejn il-Partit Laburista u l-kumpanija li rebħet it-tender biex tibni l-power station? X'kien il-ftehim bejn il-PL u nies bħal Yorgen Fenech? Min introduċa lin-nies għal ċertu kumpaniji bħal Nexia BT, Yorgen Fenech u Paul Apap Bologna? Xi ftehim kellek ma' Joseph Muscat qabel l-elezzjoni tal-2013? Kemm-il darba mort Dubai, iċ-Ċina u x'mort tagħmel? Ma' min iltqajt? X'kontijiet ftaħt? Kemm-il miljun daħħalt mill-proġett tal-Electrogas u minn proġetti oħra li kont responsabbli tagħhom? Kemm-il darba ltaqjt ma' Joseph Muscat qabel l-elezzjoni tal-2013? Taf ta' min hi egrant? L-ElectroGas tieħu €417-il-miljun jekk jiġi kkanċellat il-kuntratt tal-powerstation Il-Kelliem tal-PN għall-Ġustizzja Karol Aquilina qal li llum Konrad Mizzi wera' kemm hu politiku diżonest, korrott u dahru mal-ħajt. "Konrad Mizzi jaf li jekk jiġi quddiem il-Kumitat tal-Kontijiet Pubbliċi ikollu jagħmel sigħat sħaħ jirrispondi mistoqsijiet li n-nies ilhom snin jistaqsu dwaru, dwar Muscat, dwar Schembri u sħabhom u kif ippjanaw li jaqilgħu l-miljuni," qal Aquilina. "Xi tfisser għall-kont tad-dawl tiegħek li Konrad Mizzi ma ġiet quddiem il-PAC?" Minn naħa tiegħu il-Kelliem għall-Enerġija Ryan Callus spjega ir-relazzjoni bejn il-kontijiet tad-dawl u l-ilma u l-fatt li Konrad Mizzi għażel li ma jweġibx għall-mistoqsijiet tal-PAC dwar il-proġett tal-Electrogas li bih il-Partit Laburista u Konrad Mizzi bħala Ministru tal-Enerġija kienu wegħdu kontijiet orħos tad-dawl u l-ilma. Callus qal li r-rabta li għamel il-Partit Laburista li nixtru bejn 70% jew 80% tal-enerġija li tipproduċi l-Electrogas, id-domanda tal-pajjiż ġieli tkun inqas minn 70% li tiġġenera l-Electrogas iżda xorta qed inħallsu għaliha, spjega Callus. Huwa kompla jsemmi kif: L-interconnector ġieli jkun irħas Konrad Mizzi rabatna nixtru mill-Electrogas Konrad Mizzi berbaq 10 miljun ewro għall-irdieden tar-rih fil-Montenegro li kien inxtara 3 miljun ewro. Ryan Callus qal li dawn ħallsithom l-Enemalta u ħallset 7 miljun ewro iżjed li ġew mill-ħlasijiet tal-kontijiet tad-dawl u l-ilma Meta ġiet ipprivatizzata parti mill-Enemalta liċ-Ċinizi kien hemm rapporti ta' tixħim Bil-fethim sigriet biex il-gas jinxtara mingħand is-Socar, li Callus qal qatt ma nstab, Konrad Mizzi tilef 14-il miljun erwo. "Dan minbarra li l-pajjiż qed iħallas 7 darbiet aktar biex jixtri l-gas meta kkumparat ma pajjiżi oħra Ewropej," spjega l-Kelliem tal-PN għall-Enerġija Ryan Callus. .td_uid_3_615eb808d80da_rand.td-a-rec-img{text-align:left}.td_uid_3_615eb808d80da_rand.td-a-rec-img img{margin:0 auto 0 0}